Որպես կասկածյալ հարցաքննվելիս Բանդուրյանը չի ցանկացել, որպեսզի իր հարցաքննությունը տեսաձայնագրառվի, ինչի պատճառով էլ այն ընդհատվել է: Առաջադրված հարցերին ի պատասխան Նորատուսցի Ալիկն ասել է, որ կասկածանքն իր հետ որեւէ առնչություն չունի. «Կարծում եմ, համոզված եմ, որ այն երբեւէ չի հիմնավորվի, հետեւաբար որեւէ հայտնելու բան չունեմ»,- մասնավորապես, նշել է նա: Ինչ վերաբերում է դեպքի օրը սպանված Մուշեղ Մուշեղյանին, ապա Ալիկ Բանդուրյանը հայտնել է, որ Մուշեղն իր շրջապատի մարդկանցից է եղել, սակայն երկու տարի նրա հետ շփում չի ունեցել: Իսկ նրա մահվան մասին իմացել է դեպքից մի քանի օր հետո: